Title: Mestské zastupiteľstvo v Žiline na základe §6 a §11 zákona č 369/90 Zb
Author: Ing. Radoslav Cech
Last saved by: Chvastek

Mesto Žilina na základe § 6 a § 11 zákona č.369/90 Zb., o obecnom zriadení a podľa § 29 ods. 2 zákona £.109/1998 Z.Z., ktorým bolo vyhlásené úplné znenie zákona č.50/76 Zb., vyplývajúce z následných zmien a doplnení, vydáva všeobecne záväzné
Nariadenie
o záväzných    častiach    zmeny    územného    plánu    sídelného    utvára    Žilina    - Obchodnospoločenské centrum a IBV

č. 2/2000

Časť prvá

Úvodné ustanovenie

Článok l

Účel nariadenia

1.	Nariadenie vymedzuje záväzné časti zmeny územného plánu sídelného útvaru Žilina -Obchodnospoločenské centrum a IBV schválenej Mestským zastupiteľstvom dňa 13.4.2000 uznesením č.16/2000.

Článok 2

Rozsah platnosti

1.	Nariadenie o záväzných častiach zmeny ÚPN-SÚ Žilina Obchodnospoločenské centrum a IBV platí pre časť katastrálneho územia Žilina vymedzeného vo výkresovej častí tejto zmeny ÚPN-SÚ Žilina.
2.	Toto nariadenie platí do doby schválenia nového ÚPN-SÚ Žilina.

Článok 3

Vymedzenie pojmov

1.	Záväzné regulatívy sú:
a)	Zásady funkčného usporiadania
b)	Zásady priestorového usporiadania
c)	Zásady usporiadania dopravy
d)	Zásady usporiadania technického vybavenia
2.	Urbanizované územie zmeny ÚPN-SÚ Žilina - Obchodnospoločenské centrum a IBV tvoria tieto funkčné plochy:
a)	Plochy vyššej občianskej vybavenosti
b)	Obytné plochy
c)	Plochy cestnej dopravy
d)	Plochy pešie a cyklistickej dopravy
e)	Plocha izolačnej zelene

Časť druhá

Záväzné regulatívy

Článok 4

Funkčné usporiadanie

1.	Funkčné využitie územia je vymedzené na výkrese č. l schválenej zmeny ÚPN-SÚ Žilina Obchodnospoločenské centrum a IBV. Tomuto vymedzeniu musí zodpovedať spôsob využitia územia a účel umiestňovaných a povoľovaných stavieb vrátane ich zmien a zmien v ich užívaní. Stavby a iné opatrenia, ktoré funkčnému vymedzeniu územia a plôch nezodpovedajú, nesmú byť na tomto území, alebo plochách umiestnené alebo povolené.
2.	Doterajší spôsob využitia území a plôch, ktorý nezodpovedá vymedzenému funkčnému využitiu podľa schválenej zmeny ÚPN-SÚ Žilina Obchodnospoločenské centrum a IBV je možný, pokiaľ nenarušuje verejné záujmy nad prípustnú mieru a nie je dôvod pre opatrenia v zmysle novely stavebného zákona.
3.	Plochy vyššej občianskej vybavenosti
Plochy vyššej občianskej vybavenosti sú určené pre všetky odbytovo obslužné plochy a priestory ako i pre plochy zásobovania a parkoviská návštevníkov Obchodnospoločenského centra. Tieto plochy sú orientované do severnej časti riešeného územia k ulici Vysokoškolákov.
4.	Obytné plochy
Obytné plochy tvoria plochy určené pre rozvoj funkcie bývania formou izolovaných rodinných domov. Tieto plochy sú orientované do južnej časti riešeného územia k ulici Cesta k Paľovej búde.
5.	Plochy cestnej dopravy
Plochy cestnej dopravy tvoria plochy ulice Internátnej a úrovňovej križovatky ulice Vysokoškolákov s ulicou Internátnou.
6.	Plochy pešie a cyklistickej dopravy
Plochy pešej a cyklistickej dopravy tvoria plochy s nadradeným pohybom peších a cyklistov v súbehu s ulicou Vysokoškolákov.
7.	Plochy izolačnej zelene
Plochy izolačnej zelene tvoria izolačnú plochu zelene medzi, funkčnou plochou vyššej občianskej vybavenosti (Obchodnospoločenské centrum) a funkčnou plochou bývania (IBV). Sekundárne plnia doplnkovú funkciu Obchodnospoločenského centra.

Článok 5

Priestorové usporiadanie

1.	Pri riešení Obchodnospoločenského centra ako i zóny IBV sa musia striktne rešpektovať morfologické danosti riešeného územia í priľahlých plôch.
2.	Hmotovo priestorové riešenie vlastného Obchodnospoločenského centra nesmie presiahnuť výškovú úroveň 3-och nadzemných podlaží.
3.	Zóna bývania môže byť riešená výhradne izolovanými rodinnými domami vo výškovom vyjadrení prízemie, + obytné podkrovie.
4.	Obchodnospoločenské centrum 7 hľadiska zastrešenia musí naväzovať na horizontálne zastrešenia susediacich objektov funkčných plôch športu (plaváreň, dom techniky) a areálu Žilinskej univerzity (internáty ŽU).

Článok 6

Usporiadanie dopravy

1.	Primárne dopravné napojenie Obchodnospoločenského centra a IBV je možné len z rekonštruovanej časti ulice Vysokoškolákov cez novú úrovňovú križovatku ulice Vysokoškolákov s ulicou Internátnou.
2.	Sekundárne dopravné napojenie predmetného územia je možné riešiť z ulice Za plavárňou, z jej východného úseku.
3.	Pešia doprava spolu s cyklistickou musí byť riešená v náväznosti na hlavné mestské trasy t.j. v súbehu s ulicou Vysokoškolákov a vo väzbe na trasu prepájajúcu obvodové centrá Vlčince a centrum Rudiny l.

Článok 7

Zásady usporiadania technického vybavenia

Pri   riešení   napojenia   Obchodnospoločenského   centra   a zóny   IBV   musia   byť rešpektované všetky hlavné rady existujúcich inžinierskych sieti.

Časť tretia

Plochy pre verejnoprospešné stavby a asanačné opatrenia

Článok 8

Verejnoprospešné stavby

1.	Plochy pre verejnoprospešné stavby, riešené v zmene ÚPN-SÚ Žilina Obchodnospoločenské centrum a 1EV, sú vymedzené na samostatnom výkrese č. 4, ktorý tvorí nedeliteľnú súčasť tohto nariadenia.
Zoznam verejnoprospešných stavieb
Zmena ÚPN-SÚ Žilina - Obchodnospoločenské centrum a IBV pre komplexné zabezpečenie funkčnosti a garantovanie dodržania urbanistickej koncepcie vymedzuje nasledovnú verejnoprospešnú stavbu:
Obchodnospoločenské centrum s parkoviskom a dopravným napojením (vrátane sieti technickej infraštruktúry).

Vymedzenie plôch pre verejnoprospešné stavby je podkladom pre prípadné vyvlastnenie pozemkov alebo stavieb podľa § 108 ods.2 písm. a) stavebného zákona, pokiaľ nebude možné riešenie majetko-právnych vzťahov dosiahnuť dohodou.

Časť štvrtá

Článok 9

Záverečné ustanovenia

Dokumentácia zmeny ÚPN-SÚ Žilina Obchodnospoločenské centrum a IBV je uložená na Útvare hlavného architekta mesta Žilina a na Okresnom úrade odbore životného prostredia v Žiline.

Článok 11

Nariadenie bolo prerokované na zasadnutí Mestského zastupiteľstva v Žiline dňa 13.4.2000. Nadobúda účinnosť 15-lym dňom od jeho zverejnenia na úradnej tabuli mesta, t.j. 28.4.2000.

Ing. Ján Slota v.r.
primátor mesta Žilina